**Strategija grupe Generali**

**u vezi s klimatskim promjenama**

**Tehnička napomena**

Ažurirano u lipnju 2021.

Osiguranje, ulaganje i inovacije za društvo s niskim emisijama ugljika

Dana 21. veljače 2018. godine Upravni odbor Assicurazioni Generali S.p.A. odobrio je strategiju Grupe u vezi s klimatskim promjenama, usvojivši značajne mjere za smanjenje emisija ugljika kod ulaganja i ugovaranja, a to su temeljne djelatnosti Grupe. Od tada, u ovom se dokumentu – koji se redovito ažurira kako bi se nastavila naša borba protiv klimatskih promjena – detaljno opisuje način na koji se strategija provodi kako bi se olakšao prijelaz u budućnost s niskim emisijama ugljika.

* Ulaganja vlasnika imovine
* Godine 2021. Generali je postavio cilj od 8,5 do 9,5 milijardi eura novih zelenih i održivih ulaganja do 2025. godine, a početnom točkom smatrao se kraj 2020. godine. Ovaj je cilj u skladu s prethodnim ciljem od 4,5 milijardi eura između 2019. i 2021. godine, koji je unaprijed postignut.
* Izuzeće od bilo kakvih novih ulaganja i progresivna dezinvesticija društava povezanih s ugljenom u portfelju Generalija. To će se postići primjenom sve restriktivnijih kriterija za izuzeće, koji su dodatno povećani ovim izdanjem tehničke napomene. Krajnji je cilj potpuno isključiti izdavatelje koji posluju u sektoru termalnog ugljena do 2030. u zemljama OECD-a, a do 2040. godine u ostatku svijeta.
* Izuzeće od ulaganja u izdavatelje koji proizvode nekonvencionalna fosilna goriva iz katranskog pijeska.
* Postupna dekarbonizacija portfelja izravnih ulaganja radi postizanja ugljične neutralnosti do 2050. godine. Ova obveza u skladu je s ciljem Pariškog sporazuma da se globalno zagrijavanje ograniči na 1,5 °C iznad predindustrijske razine. Kao srednji cilj za 2025. godinu, Generali će smanjiti emisije ugljika za portfelj poduzeća (korporativne obveznice, uvršteni vlasnički vrijednosni papiri) za 25 % u odnosu na početnu 2019. godinu i uskladiti portfelj imovine na put od 1,5 °C.
* Preuzimanje rizika
* Stvaranje stručnog centra za razvijanje i razmjenu najboljih praksi za preuzimanje specifičnih rizika u sektoru obnovljive energije.
* Obvezivanje da se više neće osiguravati bilo kakva nova izgradnja rudnika ugljena ili termoelektrana na ugljen i da se više neće osiguravati postojeći rudnici ugljena ili termoelektrane na ugljen novih klijenata.
* Smanjenje minimalne trenutačne izloženosti sektoru termalnog ugljena kako bi se postigla nulta izloženost do 2038. godine.
* Daljnje obvezivanje da se više ne osiguravaju primarne sfere privrede nafte i plina. To uključuje obvezivanje da se više neće preuzimati rizici povezani s istraživanjem i proizvodnjom fosilnih goriva iz katranskog pijeska, iz naslaga škriljevca (nafte i plina) ili izvađenih u arktičkoj zoni, kako na kopnu, tako i na moru.
* Angažiranje dionika i zagovaranje „pravedne tranzicije”
* Do 2025. godine angažiranje 20 ulagača koji intenzivno troše ugljik kako bi se utjecalo na stvarni svijet.
* Zagovaranje pravedne tranzicije: u zemljama u kojima gospodarstvo i zapošljavanje uvelike ovise o sektoru ugljena, Generali će angažirati klijente i ulagače pod utjecajem ograničenja Grupe na ugljen u skladu s načelima „pravedne tranzicije”.
* Objavljivanje napretka takvog angažiranja i ažuriranje ovog procesa putem godišnjeg integriranog izvješća Grupe.
* Znanstveno utemeljena dekarbonizacija djelatnosti Grupe zbog čega Generali pozitivno utječe na klimatske promjene
* Ambicija da do 2040. godine pozitivno utječe na klimatske promjene, sa srednjim ciljem postizanja klimatske neutralnosti do 2023. godine.
* Do 2025. godine znanstveno utemeljeno smanjenje emisija stakleničkih plinova povezanih s uredima, podatkovnim centrima i voznim parkom poduzeća za najmanje 25 % u odnosu na početnu točku iz 2019. godine.
* Kupnja energije iz 100 % obnovljivih izvora gdje god je to moguće i daljnje obvezivanje za ulaganje u energetsku učinkovitost.

**Uvod**

Dugoročni cilj usvojen Pariškim sporazumom za „ograničavanje globalnog zagrijavanja na ispod 2 °C i ulaganje napora za ograničavanje povišenja temperature na 1,5 °C iznad predindustrijske razine” zahtijeva brzu dekarbonizaciju globalnog gospodarstva. U posebnom izvješću o globalnom zagrijavanju od 1,5 °C, koje je 2018. godine objavilo Međuvladino tijelo za klimatske promjene (IPCC), ponovno je istaknuta hitna potreba za djelovanjem cijelog civilnog društva.

U tom je kontekstu Generalijeva strategija u skladu s pariškim akcijskim planom, definiranim kao dio 21. konferencije stranaka (COP21), koji je Grupa podržala od 2015. Kako bi uskladio opći investicijski portfelj Grupe s dugoročnim obvezama utvrđenima u Parizu, u siječnju 2020. godine Generali se pridružio Savezu vlasnika imovine s nultom stopom emisija (engl. Net-Zero Asset Owner Alliance), koaliciji nekih od vodećih institucionalnih investitora, koje su sazvali Ujedinjeni narodi, preuzimajući hrabru obvezu da svoj investicijski portfelj prebace na ugljičnu neutralnost.

Nadalje, Generali podupire Radnu skupinu za objavljivanje financijskih informacija povezanih s klimatskim promjenama (TCFD), obvezujući se da će dobrovoljno objaviti rizike i mogućnosti povezane s klimatskim promjenama. Grupa također podupire Fond za pravednu tranziciju, projekt koji su promovirali The Grantham Research Institute / London School of Economics i Sveučilište Harvard uz načela odgovornog ulaganja (PRI). Cilj ove inicijative jest podržati „pravednu” tranziciju na niskougljično gospodarstvo, integrirajući socijalnu dimenziju u klimatsku strategiju kako bi se smanjio utjecaj na ugrožene radnike i njihove zajednice usvajanjem zaštitnih mjera.

**Ulaganja vlasnika imovine**

**Zelena i održiva ulaganja**

Generali snažno podupire prijelaz na zelenije i održivije gospodarstvo. S tim ciljem, Generali je lansirao novi cilj od 8,5 do 9,5 milijardi eura novih zelenih i održivih ulaganja do 2025. godine (s krajem 2020. godine kao početnom točkom).

Plan ulaganja koristi se vlasničkom metodologijom s ciljem procjene ekološke održivosti mogućih ulaganja, uzimajući u obzir i tekuća regulatorna kretanja u Europskoj uniji u vezi s održivim aktivnostima i standardom zelenih obveznica. Generali će nadzirati provedbu plana ulaganja i pružati godišnja ažuriranja o njegovu statusu.

Ovaj je novi cilj nastavak na prethodni koji je postignut u 2020. godini: od 2018. do 2020. godine Grupa je uložila više od 6 milijardi eura u nove zelene i održive aktivnosti, uglavnom putem zelenih obveznica i duga zelene infrastrukture, postigavši unaprijed cilj od 4,5 milijardi eura novih ulaganja do 2021. godine.

**Postupno ukidanje ugljena iz investicijskog portfelja**

Generali primjenjuje ograničenja na financiranje izdavatelja ugljena od pokretanja Strategije u vezi s klimatskim promjenama 2018. godine. Dugoročno gledano, i prema dekarbonizacijskim putovima stvarnog gospodarstva kompatibilnog s ograničavanjem globalnog zagrijavanja unutar 1,5 °C, Generali se zalaže za potpuno isključivanje ulaganja u ugljen. Izuzet ćemo sve komunalne i rudarske tvrtke koje – čak i neznatno – ostvaruju prihode od ugljena, proizvode energiju iz ugljena ili vade ugljen do 2030. godine za izdavatelje koji se nalaze na području OECD-a, a do 2040. za izdavatelje u ostatku svijeta.

Uz to, od lipnja 2021. godine Generali će uvesti strože pragove izuzeća za sektor ugljena:

* poduzeća kojima više od 20 % prihoda dolazi od ugljena;
* poduzeća kojima više od 20 % proizvedene energije dolazi od ugljena;
* poduzeća s instaliranom snagom ugljena većom od 5 GW;
* rudarska poduzeća koja godišnje vade više od 10 milijuna tona ugljena;
* poduzeća aktivno uključena u izgradnju novih kapaciteta ugljena većih od 0,3 GW.

U sljedećim će godinama Generali postupno smanjivati pragove izuzeća za sektor ugljena kako bi postigao potpuno ukidanje. U skladu s trenutačnom politikom izuzeća, nova ograničenja primjenjivat će se i na nova ulaganja i na postojeću izloženost ulaganjima, s pristupom dezinvestiranja za izloženosti na osnovi vlasničkih ulaganja i oticanja za izloženosti s fiksnim dohotkom.

Poduzeća koja imaju strategije dekarbonizacije ili postupnog ukidanja ugljena usklađene s putovima ograničenja povećanja temperature na 1,5 °C neće biti izuzete novim pragom, osim u slučaju da razvijaju nove kapacitete ugljena. U slučaju da su potrebne dodatne informacije za procjenu strategije dekarbonizacije i postupnog ukidanja ugljena, poduzeća će biti angažirana. Ako napori angažmana ne dovedu do pozitivnih rezultata, poduzeća će biti izuzeta iz investicijskog portfelja.

U skladu s načelima „pravedne tranzicije” (pogledajte odjeljak „Angažiranje dionika i zagovaranje ,pravedne tranzicije’”) za izdavatelje koji posluju u zemljama jako ovisnim o ugljenu, kada ne postoje dokazi o jasnoj strategiji dekarbonizacije ili o postupnom ukidanju ugljena, provodi se namjenski angažman. To će osigurati da ta poduzeća mogu poduzeti potrebne mjere za postupno ukidanje ugljena i usvajanje pravednih tranzicijskih planova. U tim je područjima trenutačna izloženost minimalna i iznosi 0,01 % portfelja izravnih ulaganja.

**Poduzimanje mjera za katranski pijesak**

Od studenoga 2019. godine Generali se obvezao da više neće ulagati u projekte i poduzeća koji su povezani s katranskim pijeskom2, uključujući izdavatelje koji upravljaju povezanim cjevovodima.

U skladu s tim, Generali prodaje svoju preostalu izloženost prema ovom sektoru u iznosu manjem od 15 milijuna eura, što je iznos jednak 0,003 % općeg investicijskog portfelja.

**Ciljevi dekarbonizacije za 2025. godinu za portfelje vlasničkih ulaganja, korporativnih obveznica i imovine**

Kao član Saveza vlasnika imovine s nultom stopom emisija, Generali se zalaže za postupnu dekarbonizaciju svog investicijskog portfelja kako bi postigao svoju ugljičnu neutralnost do 2050. godine. Generali je postavio određene ciljeve dekarbonizacije za 2025. godinu za portfelj izravnih ulaganja:

* korporativne obveznice, vlasnički vrijednosni papiri: -25 % intenziteta ugljika u odnosu na početnu točku na kraju 2019. godine
* imovina: odabrani portfelj u prosjeku će biti usklađen sa znanstveno utemeljenim putem da bi imovina[[1]](#footnote-1) ograničila globalno zagrijavanje na 1,5 °C

Generali će taj cilj postići putem nekoliko provedbenih radnji u sljedećim godinama i pružat će stalna ažuriranja.

**Preuzimanje rizika**

**Zelena osiguranja**

S obzirom na mogućnosti osiguranja imovine i osiguranja od odgovornosti, Generali je postavio stručni centar za razvijanje i razmjenu najboljih praksi za preuzimanje specifičnih rizika u sektoru obnovljive energije.

Generali će i dalje povećavati asortiman proizvoda s ekološkom vrijednošću za maloprodaju i tržište malih i srednjih poduzeća, na primjer onih kojima je cilj podržati energetsku učinkovitost zgrada ili onih koji imaju za cilj promicanje održive mobilnosti.

**Poduzimanje mjera za ugljen**

Assicurazioni Generali i sve pravne osobe pod nadzorom primjenjuju ograničenja na preuzimanje poslova povezanih s ugljenom od 2018. godine i obvezuju se smanjiti izloženost osiguranja Grupe na nulu (ispod 0,1 % ukupne premije P&C osiguranja) za ovaj sektor do 2038. godine.

U tu svrhu, od 1. siječnja 2022. godine Grupa više neće osiguravati postojeće rudnike ugljena i termoelektrane potencijalnih novih klijenata identificiranih prema kriterijima koji su čak i postroženi ovim izdanjem Tehničke napomene\*.

Nadalje, Generali više neće pružati osiguranje za izgradnju novih rudnika ugljena i novih termoelektrana na ugljen, čak ni ako to zatraže klijenti iz portfelja. Ovo se ograničenje ne odnosi na modernizaciju ili rekonstrukciju postojećih elektrana/jedinica u vlasništvu postojećih klijenata ili pod njihovim vodstvom.

Ova se ograničenja također primjenjuju na fakultativno reosiguranje, kao i na prihvaćanje ugovora o reosiguranju matičnog društva od strane kontroliranih pravnih subjekata Grupe.

**Poduzimanje mjera na nekonvencionalnoj nafti i plinu (katranski pijesak, nafta i plin iz škriljevca) te na arktičkoj nafti i plinu**

Assicurazioni Generali i svi pravni subjekti pod nadzorom nastavljaju sa svojim obvezivanjem i više ne osiguravaju primarne sfere privrede nafte i plina. Preuzimanje rizika za ove djelatnosti dopušteno je samo ako su u potpunosti rezidualni u odnosu na program osiguranja koji postoji kod klijenta (iznosi manje od 10 % vrijednosti pokrivene imovine).

S tim u vezi, Grupa ne preuzima rizike povezane s istraživanjem i proizvodnjom fosilnih goriva iz katranskog pijeska2 i naslaga škriljevca, uključujući operatore povezanih cjevovoda.

Generali se također nastavlja obvezivati da više neće preuzimati rizike povezane s istraživanjem i proizvodnjom nafte i plina na Arktiku, kako na kopnu, tako i na moru.

Ova se ograničenja također primjenjuju na fakultativno reosiguranje, kao i na prihvaćanje ugovora o reosiguranju matičnog društva od strane kontroliranih pravnih subjekata Grupe.

**Angažman dionika**

**Angažman za utjecaj na stvarno gospodarstvo**

U skladu s ciljem omogućavanja pozitivnih promjena u stvarnom gospodarstvu, Generali je postavio cilj da do 2025. angažira 20 ulagača koji intenzivno troše ugljik kako bi pokrenuli njihov prijelaz na putove dekarbonizacije s nultom stopom emisija.

Ovaj trud također će pridonijeti dekarbonizaciji investicijskog portfelja Generali. Generali će redovito pružati novosti o aktivnostima angažmana.

**Angažiranje dionika i zagovaranje „pravedne tranzicije”**

Prema UNFCCC-u – Okvirnoj konvenciji Ujedinjenih naroda o klimatskim promjenama – prijelaz na ekonomiju s niskim udjelom ugljika utjecat će na gotovo 1,5 milijardi radnika širom svijeta. Te će zajednice trebati restrukturirati svoja gospodarstva, osigurati energetsku sigurnost, prekvalificirati radnike pogođene tranzicijom i osposobiti ljude za buduća nova radna mjesta, a sve kako bi održale socijalnu koheziju. Zato Generali podupire ideju „pravedne tranzicije” za radnike i zajednice koja doprinosi zdravom, izdržljivom i održivom društvu, u kojem nitko ne „zaostaje”.

Zbog toga Generalijeva strategija ne uključuje samo postupke u ulaganju i ugovaranju, već se također oslanja na angažman s ključnim dionicima, uključujući kreatore politike, nevladine organizacije (NVO) i poduzeća.

Konkretno, u zemljama u kojima gospodarstvo i zapošljavanje uvelike ovise o ugljenu, Generali surađuje s poduzećima iz ovog sektora koji su bili u portfelju klijenata ili investicijskom portfelju 2018. godine kada su uvedena ograničenja. Cilj ovog angažmana jest ubrzati napore k pravednoj tranziciji planovima dekarbonizacije koji kombiniraju klimatske politike i usvajanje zaštitnih mjera za radnike i lokalne zajednice.

U tim situacijama obnova imovinskih pokrića i financiranje podliježu obvezi angažiranog poduzeća da predstavi i provede učinkovite znanstveno utemeljene planove „pravedne tranzicije” u skladu s Pariškim sporazumom kako bi globalno zagrijavanje bilo ispod 1,5 °C prema pouzdanim metodologijama kao što je inicijativa Science Based Target.

U procesu angažmana, koji je započeo u srpnju 2018. godine, sudjelovala su poduzeća povezana s ugljenom u zemljama u kojima udio ugljena u nacionalnoj mješavini električne energije prelazi 45 % (prema podacima Međunarodne agencije za energiju) i gdje je Generali Group primarni investitor i/ili osiguravatelj. Ažuriranja o ovom procesu redovito se objavljuju putem izvještaja Grupe.

Ovaj angažman omogućuje Generaliju da odluči hoće li nastaviti osiguravati djelatnosti tih tvrtki povezanih s ugljenom, uključujući ih u portfelj izravnih ulaganja. U tom će slučaju Generali nadgledati razinu provedbe tih planova svake dvije godine.

Do danas je angažman rezultirao prestankom poslovnog odnosa s 4 poduzeća, dok Generali nastavlja suradnju s još 4 poduzeća. Prekid suradnje i posljedični prekid poslovnog odnosa predstavlja posljednju i najkritičniju opciju. Grupa i uključeni dionici prepoznaju da je dijalog najučinkovitije rješenje za ubrzanje tranzicije prema društvu s niskim udjelom ugljika, osiguravajući njegovo „pravedno” raspoređivanje uključivanjem radnika i zajednica koje su izravno pogođene.

**Znanstveno utemeljena dekarbonizacija djelatnosti Grupe zbog čega Generali pozitivno utječe na klimatske promjene**

Kako bi pokazao usklađenost s obvezama koje se očekuju od poduzeća koja osigurava i financira Grupa, Generali već nekoliko godina radi na mjerenju i smanjenju emisija ugljika te izvještavanju o ugljiku koji proizlazi iz vlastitog poslovanja.

Provedba strategije usmjerene na dekarbonizaciju glavnih sjedišta Grupe, podatkovnih centara i poslovnih putovanja omogućila je 2020. postizanje cilja smanjenja emisija stakleničkih plinova za 20 % u odnosu na početnu točku iz 2013. godine.

Ta se ambicija obnavlja do 2025. godine novim znanstveno utemeljenim ciljem smanjenja emisije ugljika u vezi s opsegom 1 i opsegom 2 emisija ureda, podatkovnih centara i voznog parka Grupe od najmanje 25 % u odnosu na razine izmjerene u 2019. upotrebom tržišne metode Protokol o stakleničkim plinovima.

Ovo smanjenje podržat će se inovacijama na radnom mjestu i optimizacijom prostora daljnjim poboljšanjem energetske učinkovitosti i utjecajem na kupnju 100 % obnovljive energije gdje je to moguće. Povećat će se i udio hibridnih i električnih vozila u voznom parku poduzeća.

Grupa će poduzeti mjere za neutraliziranje preostalih emisija i postavila je ambiciozni cilj pozitivnog utjecaja na klimatske promjene do 2040. godine, smanjujući na nulu svoje neto emisije ugljika financiranjem kvantificiranih, stvarnih, trajnih i društveno korisnih projekata uklanjanja ugljika. Generali će postići srednji cilj klimatske neutralnosti do 2023. godine dobrovoljnim smanjivanjem potrošnje.

**1. Definicija poduzeća povezanih s ugljenom**

Generali se koristi sljedećim strogim kriterijima za definiranje poslova povezanih s ugljenom:

* poduzeća kojima više od 20 % prihoda\* dolazi od ugljena;
* poduzeća kojima više od 20 % proizvedene energije\* dolazi od ugljena;
* poduzeća s instaliranom snagom ugljena većom od 5 GW\*;
* rudarska poduzeća koja godišnje\* proizvode više od 10 milijuna tona ugljena;
* poduzeća aktivno uključena u izgradnju novih kapaciteta ugljena većih od 0,3 GW\*.

**2. Definicija poduzeća povezanih s katranskim pijeskom**

Generali se koristi sljedećim strogim kriterijima za definiranje poslova povezanih s katranskim pijeskom:

* poduzeća kojima više od 5 % prihoda\* dolazi od vađenja katranskog pijeska;
* poduzeća koja upravljaju\* kontroverznim cjevovodom namijenjenim prijevozu katranskog pijeska.

\*Na temelju podataka dostupnih od strane neovisnih pružatelja usluga

1. \* Prema metodologiji CREEM (Carbon Real Estate Risk Monitor), znanstveno utemeljenom modelu dekarbonizacije za imovinu. Generalijev cilj za nekretnine bit će postupno proširivan tako da pokriva puni portfelj izravnih ulaganja imovine u vlasništvu Grupe. [↑](#footnote-ref-1)